《留题吕宣义知命小园一首》
宋代·刘一止

虽无万竹等封侯，半亩清阴趣自幽。菘韭尚能供早晚，菊兰聊欲记春秋。

归来久已同彭泽，休去宁须问石头。短褐飘零嗟我老，他年未往亦风流。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。